สวัสดีค่ะคือหนูมีอาการเหมือนน้ำมูกไหลลงคอวันนี้ก็มีน้ำใสๆสีเหลืองไหลด้วยค่ะปวดหัวและบริเวณดวงตาหนูจะเป็นไรมากไหมค่ะ
สวัสดีค่ะ อาการมีน้ำมูกไหล ปวดหัว ปวดตา อาจเกิดจาก-โรคภูมิแพ้จมูก ทำให้มีอาการคัดจมูก ในช่วงเช้า อาจเป็นติดต่อกันมาหลายอาทิตย์ เป็นๆหายๆ-คออักเสบ มีอาการไอ มีน้ำมูก เจ็บคอ-ไซนัสอักเสบ อาจมีการปวดตามใบหน้าร่วมด้วยการดูแลตัวเองเบื้องต้น หลีกเลี่ยงสิ่งที่แพ้ถ้าทราบว่าแพ้อะไร รับประทานยาแก้แพ้กลุ่มต้านฮิสตามีน และยาตามอาการเช่นยาลดน้ำมูก ยาลดอาการคัดจมูก ล้างจมูกก็ช่วยได้ค่ะสังเกตอาการ ถ้ามีอาการเรื้อรังมากกว่า 1 อาทิตย์ ไอมากจนหอบเหนื่อย มีไข้ หรือถ้ามีอาการคัดจมูกเรื้อรัง น้ำมูกเขียว ปวดตามใบหน้าอาจเป็นการติดเชื้อที่คอ ไซนัส หรือทางเดินหายใจส่วนล่างควรไปพบแพทย์